Jubileumi 240. tanévnyitó a Műegyetemen

A Budapesti Műszaki és Gazdaságtudományi Egyetem az első elődintézményének alapítási évfordulóját és elmúlt közel két és fél évszázados történetét ünnepli 2021 szeptemberétől. Az ünnepi tanévben a BME-n született találmányokat, újításokat és a műegyetemi kiválóságokat bemutató látogatóközpont létrehozását készíti elő az intézmény, amelynek tervezésére hallgatói pályázatot hirdettek a Műegyetem tanévnyitó ünnepségén.